Teuvo Mankonen

Teuvo Kalervo Mankonen (16. elokuuta 1931 Loviisa – 2. joulukuuta 2017 Loviisa) oli suomalainen nyrkkeilijä ja kunnanvaltuutettu.Urheilumme kasvot, Osa 4, Mankonen, Teuvo Kalervo, sivu 230, vastaavat toimittajat Risto Rantala ja Markku Siukonen, Oy Scandia Kirjat Ab, Keuruu 1976Liikuntakulttuurin ja urheilun ansiomerkit vuodelle 2012 (pdf) Opetus- ja kulttuuriministeriö. Viitattu 5.12.2017

Mankonen voitti SM-kultaa 71-kiloisten sarjassa vuonna 1951 ja 75-kiloisissa vuosina 1953, 1961 ja 1962 sekä SM-hopeaa 71-kiloisissa 1951 ja 75-kiloisissa 1954. Maajoukkueessa Mankonen nyrkkeili 1950- ja 1960-luvulla yhteensä 11 kertaa. Urheilu-uransa jälkeen hän toimi myös nyrkkeilyvalmentajana. Hän valmensi muun muassa Eva Wahlströmiä. Mankosen seura oli vuodesta 1960 Loviisan Tor. Aikaisemmat seurat olivat Loviisan Riento ja Kotkan Työväen Palloilijat. Mankonen oli Suomen Nyrkkeilyliiton suurmestari.

Jalkapalloa Mankonen pelasi KTP:n SM-sarjamiehistössä vuosina 1954 ja 1955 sekä Torin valmentajana vuodesta 1963. Vuosina 1963–1970 hän kuului Torin johtokuntaan. Ammatiltaan Mankonen oli muurari.

Mankonen toimi Loviisan kaupunginvaltuustossa vuosina 1969–1988 ja kaupunginhallituksen puheenjohtajana vuosina 1998–2004. Hän edusti SDP:tä. Vuonna 2012 hän sai Suomen liikuntakulttuurin ja urheilun ansiomitalin kultaisin ristein.

Lähteet

Luokka:Suomalaiset nyrkkeilijät
Luokka:Suomalaiset urheiluvalmentajat
Luokka:Suomalaiset nyrkkeilyvalmentajat
Luokka:Loviisan kaupunginvaltuutetut
Luokka:Suomen Sosialidemokraattisen Puolueen poliitikot
Luokka:Vuonna 1931 syntyneet
Luokka:Vuonna 2017 kuolleet